Oficiālais Vēstnesis L 338 , 28/12/1996 Lpp. 0048 - 0052



Komisijas Regula (EK) Nr. 2497/96 (1996. gada 18. decembris), kas nosaka procedūras, pēc kurām putnu gaļas sektorā piemērojami pasākumi, kuri paredzēti Asociācijas līgumā un Pagaidu nolīgumā starp Eiropas Kopienu un Izraēlas valsti EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 12. decembra Regulu (EK) Nr. 2398/96, kas nosaka Izraēlas izcelsmes tītara gaļas tarifu kvotu, kas paredzēta Asociācijas līgumā un Pagaidu nolīgumā starp Eiropas Kopienu un Izraēlas valsti [1], un jo īpaši tās 2. pantu, ņemot vērā Padomes 1975. gada 29. oktobra Regulu (EEK) Nr. 2777/75 par putnu gaļas tirgus kopējo organizāciju [2], kurā jaunākie grozījumi izdarīti ar Komisijas Regulu (EK) Nr. 2615/95 [3], un jo īpaši tās 15. pantu, tā kā, kamēr nav stājies spēkā Asociācijas līgums, tirdzniecības noteikumi tika ieviesti ar Padomes un Komisijas 1996. gada 22. decembra Lēmumu 96/206/EOTK, EK par to, ka Eiropas Kopiena noslēdz Pagaidu nolīgumu par tirdzniecību un jautājumiem, kas saistīti ar tirdzniecību, starp Eiropas Kopienu un Eiropas Ogļu un tērauda kopienu, no vienas puses, un Izraēlas valsti, no otras puses, [4] kas tika parakstīts 1995. gada 18. decembrī un stājās spēkā no 1996. gada 1. janvāra; tā kā minēto noteikumu pārvaldība būtu jānodrošina, izmantojot importa licences; tā kā šajā sakarā jo īpaši būtu jādefinē sīki noteikumi par to, kā iesniedzami pieteikumi un ziņas, kurām ir jābūt pieteikumos un licencēs, neatkarīgi no 8. panta Komisijas 1988. gada 16. novembra Regulā (EEK) Nr. 3719/88, kas nosaka vispārējus sīki izstrādātus noteikumus par to, kā piemērojama sistēma, kas regulē lauksaimniecības produktu importa un eksporta licences un iepriekšējas reģistrēšanas sertifikātus [5], kurā jaunākie grozījumi izdarīti ar Regulu (EK) Nr. 2350/96 [6]; tā kā licences cita starpā būtu jāizdod pēc noteikta izskatīšanas termiņa, vajadzības gadījumā piemērojot vienotu pieprasītā daudzuma sadalījumu; tā kā, lai nodrošinātu importa regularitāti, šīs regulas I pielikumā paredzētie daudzumi ir jāsadala vienmērīgi gada laikā; tā kā sakarā ar to, ka šos noteikumus var piemērot tikai no 1997. gada 1. janvāra, 1996. gadam paredzētā kvota ir jāpārceļ uz 1997. gadu; tā kā, lai nodrošinātu pienācīgu šīs režīma sistēmas administrēšanu, būtu jānosaka nodrošinājums, kas attiecībā uz importa licencēm saskaņā ar minēto sistēmu ir EUR 20 par 100 kilogramiem; tā kā, ņemot vērā spekulācijas risku, kas šajā sistēmā pastāv putnu gaļas nozarē, būtu jānosaka precīzi nosacījumi, ar kuriem reglamentē tirgotāju piekļuvi minētajai sistēmai; tā kā tirgotāju uzmanība būtu jāvērš uz to, ka licences var izdot tikai ražotājiem, kuri ievēro visus veterināros noteikumus, kas ir spēkā Kopienā; tā kā šajā regulā paredzētie pasākumi ir saskaņā ar Putnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Šīs regulas I pielikumā paredzēto I1 grupas ražojumu importu Kopienā, kuru īsteno saskaņā ar noteikumiem, kas paredzēti Asociācijas līgumam un Pagaidu nolīgumam starp Eiropas Kopienu un Izraēlas valsti pievienotajos protokolos Nr. 1, var veikt, uzrādot importa licenci. Produktu daudzumi, kam piemēro minētos noteikumu, un muitas nodokļa likmes paredzētas I pielikumā. Muitas nodokļa samazinājuma likme ir 2. pantā noteiktajā periodā spēkā esošā likme, kurai ir vajadzīga licence. 2. pants 1. pantā minētās kvotas sadala šādi: - 25 % no 1. janvāra līdz 31. martam, - 25 % no 1. aprīļa līdz 30. jūnijam, - 25 % no 1. jūlija līdz 30. septembrim, - 25 % no 1. oktobra līdz 31. decembrim. 3. pants 1. pantā paredzētās importa licences regulē šādi noteikumi: a) importa licences pieteikuma iesniedzējam ir jābūt fiziskai vai juridiskai personai, kura pieteikuma iesniegšanas brīdī atbilstīgi dalībvalstu kompetento dienestu prasībām var pierādīt, ka katru gadu divu gadu laikā pirms tā gada, kurā iesniegts pieteikums, importējusi vai eksportējusi ne mazāk kā 50 tonnu Regulā (EEK) Nr. 2777/75 paredzēto produktu. Tomēr šīs sistēmas atvieglojumi neattiecas uz mazumtirdzniecības uzņēmumiem vai restorāniem, kas savus produktus pārdod galīgajiem patērētājiem; b) licences pieteikums var attiekties uz vairākiem produktiem, ko paredz dažādi KN kodi. Tādos gadījumos visus KN kodus norāda 16. ailē un to aprakstus 15. ailē. Licences pieteikumiem jāattiecas vismaz uz vienu tonnu, un tie nedrīkst pārsniegt 10 % no attiecīgajā grupā pieejamā daudzuma 2. pantā noteiktajā laikposmā; c) licences pieteikuma un licences 8. ailē minēta izcelsmes valsts; licences uzdod par pienākumu importu veikt no norādītās valsts; d) licences pieteikuma un licences 20. ailē ir viena no šādām norādēm: Reglamento (CE) no 2497/96 Forordning (EF) nr. 2497/96 Verordnung (EG) Nr. 2497/96 Κανονισμός (ΕΚ) αριθ. 2497/96 Regulation (EC) No 2497/96 Règlement (CE) no 2497/96 Regolamento (CE) n. 2497/96 Verordening (EG) nr. 2497/96 Regulamento (CE) no. 2497/96 Asetus (EY) N:o 2497/96 Förordning (EG) nr 2497/96 e) licences 24. ailē ir viena šādām norādēm: KMT nodokļu samazinājums atbilstīgi: Reglamento (CE) no 2497/96 Forordning (EF) nr. 2497/96 Verordnung (EG) Nr. 2497/96 Κανονισμός (ΕΚ) αριθ. 2497/96 Regulation (EC) No 2497/96 Règlement (CE) no 2497/96 Regolamento (CE) n. 2497/96 Verordening (EG) nr. 2497/96 Regulamento (CE) no. 2497/96 Asetus (EY) N:o 2497/96 Förordning (EG) nr 2497/96. 4. pants 1. Licences pieteikumu var iesniegt tikai katra 2. pantā definētā perioda pirmo desmit dienu laikā. Tomēr pieteikumus attiecībā uz periodu no 1997. gada 1. janvāra līdz 31. martam var iesniegt tikai pirmo desmit dienu laikā pēc šīs regulas spēkā stāšanās. 2. Licences pieteikumus var pieņemt tikai tad, kad pieteikuma iesniedzējs rakstiski deklarē, ka attiecībā uz pašreizējo periodu nav iesniedzis un apņemas neiesniegt citus ar tās pašas grupas produktiem saistītus pieteikumus pieteikuma iesniegšanas dalībvalstī vai kādā citā dalībvalstī. Ja kāds pieteikuma iesniedzējs attiecībā uz vienas un tās pašas grupas produktiem iesniedz vairāk par vienu pieteikumu, nav pieņemams neviens no šiem pieteikumiem. 3. Visiem licenču pieteikumiem, kuri attiecas uz 1. pantā minētajiem produktiem, pievieno nodrošinājumu EUR 20 par 100 kilogramiem. 4. Dalībvalstis piektajā darbdienā pēc pieteikumu iesniegšanas laikposma beigām ziņo Komisijai par pieteikumiem, kas iesniegti attiecībā uz katru produktu šajā grupā. Šajā ziņojumā iekļauj pieteikuma iesniedzēju sarakstu un paziņojumu par daudzumiem, kas pieprasīti attiecībā uz grupu. Visus paziņojumus, ieskaitot nulles paziņojumus, izmantojot telefaksu vai faksu, veic paredzētajā darba dienā saskaņā ar paraugu šīs regulas II pielikumā, ja nav iesniegts neviens pieteikums, un paraugu II un III pielikumā, ja pieteikumi tika iesniegti. 5. Komisija, cik ātri iespējams, izlemj, cik lielā mērā var apmierināt pieteikumus, kas paredzēti 3. pantā. Ja daudzumi, kuriem pieprasa licences, pārsniedz pieejamos daudzumus, Komisija nosaka vienotu pieprasīto daudzumu sadalījumu. 6. Licences izdod, cik ātri iespējams, pēc tam, kad Komisija ir pieņēmusi lēmumu. 7. Licences var izdot tikai produktiem, kas atbilst visām veterinārajām prasībām, kuras ir spēkā Kopienā. 5. pants Ciktāl tas attiecas uz Regulas (EEK) Nr. 3719/88 21. panta 2. punktu, importa licences ir derīgas 150 dienas no to faktiskās izdošanas dienas. Importa licences, kas izdotas, ievērojot šo regulu, nav nododamas citām personām. 6. pants Regulu (EEK) Nr. 3719/88 piemēro, neierobežojot šīs regulas noteikumus. Tomēr neatkarīgi no Regulas (EEK) Nr. 3719/88 8. panta 4. punkta daudzums, ko importē saskaņā ar šo regulu, nedrīkst pārsniegt importa licences 17. un 18. ailē norādīto. Šajā nolūkā licenču 19. ailē ieraksta "0". 7. pants Importētos produktus laiž brīvā apgrozībā pēc tam, kad uzrādīts pārvadājumu sertifikāts EUR 1, kuru izdevusi Izraēlas valsts saskaņā ar Protokolu Nr. 3, kas pievienoti Asociācijas līgumam un Pagaidu nolīgumam. 8. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 18. decembrī Komisijas vārdā — Komisijas loceklis Franz Fischler [1] OV L 327, 18.12.1996., 7. lpp. [2] OV L 282, 1.11.1975., 88. lpp. [3] OV L 305, 19.12.1995., 49. lpp. [4] OV L 71, 20.3.1996., 1. lpp. [5] OV L 331, 2.12.1988., 1. lpp. [6] OV L 320, 11.12.1996., 4. lpp. -------------------------------------------------- I PIELIKUMS Grupas numurs | KN kods | Piemērojamais KMT nodoklis, kas izteikts EUR par tonnu | Tarifu kvotas (tonnās) | 1.1. — 31.12.1997. | Turpmākie gadi | I1 | 02072510 | 170 | 2800 | 1400 | 02072590 | 186 | 02072730 | 134 | 02072740 | 93 | 02072750 | 339 | 02072760 | 127 | 02072770 | 230 | -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS +++++ TIFF +++++ --------------------------------------------------